#### Planlægning og Involvering

* Afsæt tid og ressourcer til implementering
* Skab interesse for robotten ved at inddrage personalet
* Forbered personalet i god tid, så de kan vænne sig til tanken om fremtidige forandringer. Modstand opstår bl.a., når folk:
	+ Er utrygge og bekymrede
	+ Ikke har tid til at vænne sig til tanken om det nye
	+ Føler sig truede ift. deres job
	+ Skal ændre adfærd uden at forstå hvorfor
* Involver personalet gennem hele processen. Det sikrer både accept, ejerskab og tidlige input/ændringsforslag til robotten og anvendelsen af denne. Er du i en udviklingsproces giver det også mulighed for tilretninger inden det bliver for dyrt og omfattende.
* Inddrag nøglepersoner i udviklingen, herunder:
	+ Hygiejne
	+ Service
	+ Arbejdsmiljøorganisation
	+ IT
	+ Servicepersonale

#### Kommunikation

* Sørg for at få formidlet gevinsten ved robotter for den enkelte medarbejder. Det bør give mening for mange i forhold til bl.a. arbejdsmiljø og økonomi, men der er forskel på, hvad der er værdifuldt for personalet i køkkenet og personalet på et senge­afsnit.

#### Drift

* Udpeg og uddan udvalgte superbrugere. Der bør udarbejdes en udførlig plan for support, hvis superbrugerne ikke er til stede.
* Sikr, at robotten er ren og fri for støv. Dette ødelægger robottens hjul og det kan sprede bakterier.
* Nogle robotter orienterer sig ift. vægge, lamper i loftet, skinner i gulvet osv. Disse bør holdes fri, alt efter hvordan robotten orienterer sig.
* Sørg for, at arealer, hvor robotten fungerer er ryddelige. Senge, vogne, møbler m.m. kan forhindre robotten i at navigere ordentligt

### Hvad bør du kunne forvente fra producenten?

#### Brugervenlighed

* Robotten skal være simpel at operere: Der er ikke midler til, at alle kan deltage på kursus i robotten. I dag får udvalgte personer tilbudt uddannelse i brug af robotter.
* Systemet bør være tilpasningsdygtigt, da behovet på afdelinger og plejecentre er meget forskellige.
* Det er ikke din skyld, at brugerne vil komme til at bruge robotten uhensigtsmæssigt. Producenten bør have arbejdet med worst-case senarier.
* Hvis robotten ikke fungerer, tilpasser brugerne sig ikke nød­vendigvis. De kasserer robotten. Tag tidligt fat i producenten og gå i dialog!
* Selvstændighed er en dyd. Aflastning af personalet stiger i takt med robottens selvstændighed.

#### Drift

* Robotten bør være tilpasset de arbejdsgange og opgaver du har.
* Robotten skal være færdigudviklet og stabil i drift – før du begynder implementering.
* Pres på, at få lov at blive involveret – men gør producenten klar, at du også har et ”rigtigt” job: At pleje borgere.

#### Support og service

* Forvent, at support, service og vejledning er på dansk
* ER robotten er kritisk for driften, bør support være 24/7/365
* Producenten bør understøtte oplæring af superbrugere

#### Sikkerhed

* Hvis robotten skal køre blandt mennesker, skal den kunne na­vigere udenom dem, uanset højde og position. Fx vil et hævet ben i gips blive overset, hvis der blot er plan-identificering i gulv- og hovedhøjde.
* I visse områder, herunder områder, hvor patienter og pårø­rende færdes, må robotten ikke kollidere med ting.
* Robotten skal opfylde de hygiejnestandarder, der er for de specifikke områder, den befinder sig i.
* Regler og retningslinjer skal overholdes, herunder:
	+ Datasikkerhed (fx ift. kamera/overvågning)
	+ Hygiejne (skal bl.a. kunne vaskes og desinficeres)
	+ CE-mærkning
	+ Diverse direktiver, nationale retningslinjer, standarder